Bjørn Vassnes

Bjørn Roar Vassnes (født 16. november 1951) er en norsk forskningsjournalist, musiker og tekstforfatter.

Han har hovedfag i engelsk litteratur fra Universitetet i Tromsø. Vassnes har jobbet i NRK, hvor han var med på å starte vitenskapsmagasinet Schrödingers katt. Han har også vært ansatt ved Universitetet i Bergen, har utgitt en rekke bøker og vært fast skribent i Morgenbladet og Klassekampen. Vassnes har engasjert seg i ulike debatter om kunnskap og kultur. 

Vassnes var med i folkrock-gruppa Erter, Kjøtt og Flesk på 1970-tallet sammen med blant andre Turid Pedersen. De to startet bandet Nøkken sammen i 1979, og utgjør fortsatt kjernen i gruppa. Vassnes spiller gitar og skriver de fleste av Nøkkens tekster. Idag er han arrangør og musiker i verdensmusikkgruppa Vindrosa, som debuterte i 2011 med albumet Østenfor sol.

Sammen med Jens Harald Eilertsen startet Vassnes i 2007 MARG, det eneste norske allmennkulturelle tidsskriftet utenfor Oslo, og forlaget Margmedia.

I 2011 utgav han Sokrates og sjøpungen en debattbok hvor han særlig kritiserte manglende respekt for vitenskapelig allmendannelse og dårlig formidling av forskning i media og skolen.

I 2013 utgav han en debattbok om samtidskunst og kulturpolitikk, Det store kunstranet, hvor han kritisterte moderne kunstteori, som hevdet har satt både kunstnerne og publikum på sidelinjen.

I hans bok fra 2015, Homo digitalis, hevder han at teknologi gjennomsyrer det meste vi gjør og endrer vår måte å tenke på og at digital teknologien reduserer brukernes tankekapasitet. Videre argumenteres det for at barn visstnok blir asosiale, følelsesmessig avstumpet og dumme av skjermbruk, enten det er TV, nettbrett eller datamaskin.

I 2010 fikk han Fritt Ords honnør. I 2011 fikk han journalistprisen Gullpennen.

Bibliografi 

 2020 - Tankens fallgruver Cappelen Damm 2020
 2017 - Frostens rike: kryosfæren og livet ISBN 9788202558819
 2015 - Homo digitalis ISBN 9788293065630
 2013 - Det store kunstranet ISBN 9788293065296
 2011 – Sokrates og sjøpungen: flukten fra kunnskapen ISBN 978-82-93065-16-6
 2009 – Sjelens sult: hva er egentlig religion? Kan vi klare oss uten? ISBN 978-82-997639-4-3
 2005 – Det Fornybare Mennesket: stamceller og jakten på evig liv ISBN 978-82-02-24852-9
 2004 – Livets dans: om kjønn, krig og kjærlighet ISBN 82-90425-80-5
 1997 – Myten om fornuften: og den nye vitenskapen om oss selv ISBN 82-530-1915-7
 1992 – Tankens hjelpere: medier og informasjonsteknologi fra kileskrift til kunstig intelligens ISBN 82-00-21562-8
 1987 – Bortenfor Disneyland: kultur ved et tidsskifte ISBN 82-504-0885-3
 1985 – Gjenoppdagelsen av mennesket: det nye paradigmet ISBN 82-05-16342-1
 1980 – Realism in the novels of Doris Lessing – Hovedoppgave i litteraturvitenskap

Diskografi

Nøkken 
Album
 Nokka nytt (1979)
 Om det ikkje går buss (1981)
 Prinsessa, krigen og de evige verdian (1981)
 Åpent for lys (1983)
 Nøkken 1978–1984 (2002)
 Tusen lys (2004)
 Nøkken 2012 (2012)
Singler
 Om det ikkje går buss/Like før isen går (1980)
 Stanse vinden/Ikkje forstyrr (1983)
 Øyeblikket/Det e'kje så kaldt i desember (1983)
 Om det ikkje går buss (2012)

Erter, Kjøtt og Flesk 
 Husmannskost (1973)
 Live i studio! (2012)

Vindrosa 
 Østenfor sol (2010)
 Bakom berget det blå (2013)

Deltar på 
 Ove Thue: Tekst og musikk (1980)
 Cathy Ryen & Lars Børke: Vind fra vest (1982)
 Bergens Tidende: Vestkyst Rock (1982)
 Tits & Hits: All Shook Up/Heks (1985)
 Ragnar Hovland & Atle Hansen: Trøysteslaus Hotell (1986)
 Mostly Robinson: Roll Down the Highway (1989)
 Badekarene: Sommer hele året (1996)
 Turid Pedersen: Ensomhet i lag (2000)
 Reidar Larsen: Blåtoner fra bakrommet (2015)

Referanser

Eksterne lenker 
 Humanist Forlag om Bjørn Vassnes
 Om Vassnes på Humanist forlag
 Okkultisme på forskerloftet – Kronikk i Dagbladet
 Angsten for kunnskap - Kronikk på Humanist forlag
 Nøkken  – Side fra Tylden & Co.
 Om Vassnes på Cappelen forlag
 Tidsskriftet MARG og forlaget Margmedia

Forskningsjournalistikk
Norske rockemusikere
Norske gitarister
Norske journalister